भारत में कई कानून बनने के बाद भी दुष्कर्म की घटनाये लगातार जारी हैं। आखिर हमारे समाज में यौन हिंसा जैसे घिनौने अपराध होते ही क्यों है? जैसे-जैसे हमारा समाज अधिक शिक्षित और प्रगतिशील होता जा रहा है। वैसे-वैसे ही समाज में महिलाओं के यौन उत्पीडन के मामले भी बढ़ते जा रहे हैं। हाल के दिनों में नाबालिग बच्चियों के साथ दुष्कर्म के मामलो में तेजी से बढ़ोतरी हुयी है जो गम्भीर चिन्ता का विषय हैं। रोजाना अलग-अलग राज्यों से बलात्कार की घटना की खबरें आती हैं। यह एक सभ्य समाज के लिए चिंता का विषय होना चाहिए परन्तु क्या हम चिंतित है यह सबसे बड़ा प्रश्न है। समाज में व्याप्त इस सबसे बड़ी समस्या से छुटकारा कैसे मिले इसका जवाब किसी के पास नहीं हैं। हर कोई सरकार व पुलिस के भरोसे बैठा हुआ है। मात्र कड़े कानून बना देने से ही इस प्रकार की घटनाओ पर रोक लग पाना सम्भव नहीं है। इसके लिये समाज को भी सजग होना पड़ेगा।